Amyeḍres seg yiferdisen i yellan d igensayen di tezri n tsekla, seg wayen i dnmugger yakan deg temsirin, amyeḍres d amyekcem i d-yettilin gar yiḍrisen iseklanen d asexdem n umeskar n kra n tekta i d-yufa llant deg tmetti ideg yella neɣ di tmettiyin tiyaḍ deg yifarisen-is. Muḥend Akli Salḥi deg usegzawal-is ameẓẓyan n tsekla, yennad fell-as: [Amyeḍres d ssenf n wassaɣen tḍersit. D assaɣ yezdin sin n yiḍrisen n tsekla (neɣ ugar) yiwen yewwi-d seg wayeḍ. Assaɣ-agi yefreq s timmad-is d lesnaf]1. ayen i d-yenna fell-as, d tasuqqilt n leqdicat n yinagmayen n wannar, i ixedmen inadiyen ɣef tmiḍrant-agi n umyeḍres. Inadiyen iɣer ara nerr lwelha-nneɣ deg leqdic-agi.